Grand kanjon inspiracija za umetnike
Jedna od najpopularnijih turističkih destinacija u Sjedinjenim Državama već dugo privlači slikare i fotografe
Sve počinje sa nekoliko jednostavnih poteza četkicom. Malo po malo, na platnu počinju da se naziru konture. Hiljade turista dolaze na ovo mesto svakog dana u pokušaju da fotoaparatom uhvate delić raskoša kanjona. Iako je Linda Glover Guč mogla i sama da napravi fotografiju kanjona i da ostane u svom studiju u Tempi-ju, nadomak Finiksa u Arizoni, ona kaže da to ne bi bilo isto. “ To je ono što umetnici nazivaju “atmosfersko slikarstvo” gde okruženje i promena svetla direktno utiču na raspoloženje i tonalitet dela. Čuvar u Grand kanjonu, Skot Krajnak kaže da ovaj metod najviše odgovara tom predelu. Organizacioni tim Nacionalnog parka svake godine poziva umetnike da naprave slike koje će se kasnije prodavati, a profit uložiti u izgradnju galerije na južnom rubu Grand kanjona, u kojem će biti izložene savremene slike kao i neki stariji radovi. Te slike, smatra Krajnak, su za neke ljude prvi susret sa kanjonom. “ Radovi Linde Glover Guč mogu se videti na raznim mestima širom jugozapada Sjedinjenih Država, kao npr. u galeriji Lorens u imućnom predgradju Finiksa, Skotsdejlu, u državi Arizoni. Njene slike nude prirodu i pustinjski pejzaž kolekcionarima koji žele da ponesu malo prirodne lepote sa sobom. Slikanje takvih radova u prirodi je njen životni poziv. Izrada ovakve, male slike Grand kanjona je celodnevni rad za Lindu Glover Guč, ali ona kaže da ne postoji mesto na kojem bi radije bila. Najzad, njena vizija ovog dela kanjona je završena i spremna za prikazivanje. Ali sunčevi zraci ne miruju, okolina se neprestano menja i kanjon je mami da se vrati i sutradan kako bi napravila novu sliku jednog novog dana.